**VAS “Latvijas dzelzceļš” organizētajā**

**sarunu procedūrā ar publikāciju “Individuālo aizsardzības līdzekļu (cimdi, cepures) piegāde Latvijas dzelzceļš koncerna vajadzībām”,**

**iepirkuma identifikācijas nr. LDZ 2025/29-SPAV**

(turpmāk – iepirkums)

**Skaidrojums Nr.1**

|  |  |
| --- | --- |
| **Jautājums** | **Atbilde** |
| 27.03.2025. | 28.03.2025. |
| **Lūdzam precizēt – vai piedāvājums ir jānobloķē/jāšifrē ar paroli, un tā ir obligāta prasība?**  **Pēc nolikumā rakstītās informācijas nav skaidri saprotams.**  Nolikuma punktos teikts šādi:  1.4.8.    ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūšu laikā pēc noteiktā piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.  1.7.2.    piedāvājums „jānobloķē” ar paroli, lai to nevar atvērt līdz nolikuma 1.4.2. punktā norādītajam termiņam. Pretendentam ne vēlāk kā 15 minūšu laikā pēc piedāvājuma atvēršanas termiņa uz nolikuma 1.3.punktā minēto e-pasta adresi jānosūta derīga parole „nobloķētā” dokumenta atvēršanai; | Iepirkuma nolikuma 1.7.2.punktā noteikta dokumenta bloķēšana, atbalstot pretendenta tiesības piemērot drošības pasākumus dokumentu drošības un konfidencialitātes nodrošināšanai, ņemot vērā, ka dokumentu iesniegšana notiek e-pastā.  Vienlaikus iepirkuma komisija skaidro un apliecina, ka pretendents ir tiesīgs iesniegt piedāvājumu elektroniskā formā, parakstot piedāvājuma dokumentus ar drošu elektronisko parakstu, neveicot piedāvājuma bloķēšanu (ar paroli, šifra atslēgu u.tml.).  Šajā gadījumā pretendentam jāapzinās, ka netiek nodrošināta dokumenta satura neredzamība (konfidencialitāte), jo dokumenta teksts ir redzams uzreiz pēc atsūtīšanas. Pasūtītāja dokumentu pārvaldības sistēma nespēj nodrošināt, lai elektroniski iesniegtie dokumenti tiktu atvērti tikai  iepirkuma nolikumā noteiktajā laikā. |